Γκαρόουε

Το Γκαρόουε (αγγλ. Garowe''' σομαλ. Garoowe, αραβ. غَاْرَّوْؤَيَالاتحاد الأفريقي يرحب بالاتفاق الذي تم التوصل إليه في مؤتمر غاروي الثاني حول دستور الصومال ; αγγλ. μετάφραση  ιταλ. Garoe) είναι πόλη της βορειοανατολικής Σομαλίας, πρωτεύουσα σήμερα της Πουντλάνδης. Αποτελεί επίσης το διοικητικό κέντρο της περιοχής Νουγκάλ και είναι γνωστό για τη στρατηγική σημασία του. Η πόλη αναπτύχθηκε ιδιαιτέρως κατά τον 20ό αιώνα, φιλοξενώντας κρατικά ιδρύματα και έχοντας καλές υποδομές. Το 2019 ο πληθυσμός της ήταν περίπου 350.000 κάτοικοι, ενώ του ομώνυμου δήμου ανερχόταν στις 485.000. Η πλησιέστερη μεγάλη πόλη είναι το Κάρντο (απόσταση 205 χιλιόμετρα).

Η περιοχή του έχει ημίξηρο κλίμα και η οικονομία της πόλεως βασίζεται παραδοσιακά στην κτηνοτροφία, το εμπόριο και την καλλιέργεια κατάλληλων για το κλίμα παραγωγικών φυτών, καθώς και στη συλλογή αρωματικών άγριων φυτών της υπαίθρου, από τα οποία παράγονται θυμιάματα.

 Ιστορικά στοιχεία 
Κατά τον 19ο αιώνα το Γκαρόουε και μεγάλο μέρος της βορειοανατολικής Σομαλίας ήταν σημαντικό τμήμα του Σουλτανάτου των Ματζηρτήν, το οποίο κυβερνούσαν ο μποκόρος Οσμάν Μαχαμούντ και ο σουλτάνος Γιουσούφ Αλή Κεναντίντ του Σουλτανάτου του Χόμπυο. Αργότερα η πόλη ενσωματώθηκε στην Ιταλική Σομαλιλάνδη. Μετά την ανεξαρτησία, το Γκαρόουε έγινε η πρωτεύουσα του Νουγκάαλ.Africa research bulletin: Political, social, and cultural series, τόμοι 10-11, Africa Research Ltd., 1973, σελ. 2721

Κάποια χρόνια μετά την έναρξη του Εμφύλιου πολέμου της Σομαλίας, το 1998, συγκλήθηκε στην πόλη ένα παραδοσιακό συνταγματικό συνέδριο που διήρκεσε τρεις μήνες. Συμμετείχαν οι πολιτικοί της ευρύτερης περιφέρειας, οι παραδοσιακοί δημογέροντες (Issims), μέλη της επιχειρηματικής κοινότητας, διανοούμενοι και άλλοι εκπρόσωποι της κοινωνίας. Ως αποτέλεσμα του συνεδρίου ιδρύθηκε η αυτόνομη επικράτεια της Πουντλάνδης με σκοπό την εξυπηρέτηση των αναγκών του πληθυσμού, την παροχή ασφάλειας, τη διευκόλυνση του εμπορίου και τις επαφές με τα υπόλοιπα καθεστώτα στη Σομαλία και τους διεθνείς παράγοντες.Somalia: Puntland's Experience in Peace-building and State-building 

 Από τον Νοέμβριο του 2014 η πόλη (δήμος) του Γκαρόουε είναι «αδελφοποιημένη» με την παρόμοιου πληθυσμού πόλη Γκέμπτζε της Τουρκίας.

Παραπομπές

 Εξωτερικοί σύνδεσμοι 
 Garowe Online, πληροφοριακός ιστότοπος
 Εικονογραφική περιήγηση με μουσική στο YouTube''

Γκαροουε